El menú del Duolingo per Android identifica cada llengua amb un monument. El català té el mateix monument que el polonès. Broma? Casualitat?


Per cert, el logo per ordinador és l'Arc de Triomf. No seria més distintiu i recognoscible la Sagrada Família?


Logo/monument del català
========================


Cert, ja fa dies que surt el logo del polonès a Android. Costa creure que sigui casualitat XD


Com es pot avisar per a que ho canviïn?


Respecte quin seria més distintiu, doncs no ho sé. No em sembla malament el de l'Arc de Triomf, i s'hi veu de fons la Sagrada Família...


Bona tarda! Ja m'he fixat amb això del logo polonès... També he vist que hi ha banderes mal posades a la incubadora en aquests últims dies. Sembla que hi deu haver un problema general, però és cert que sembla molta casualitat que s'hi vegi el castell polonès al curs de català... La discussió sobre el monument fa temps que la vam tenir. Des de l'equip del curs de català per a castellanoparlants vam demanar als responsables que la Sagrada Família era de llarg el símbol més fàcilment reconoscible, però ens van dir que era massa elaborat i que en gràfics petits no quedaria bé... A mi em sembla que hi ha monuments més complicats i no ha passat res, però vaja. També es va parlar de posar-hi un castell fet per castellers.


Ospa. Apa que no seria també elaborat posar-hi castellers.


Es pot simplificar força, com el joc del Nan Casteller:


![](http://2.bp.blogspot.com/-6U-mGiJQ1EU/VA8MwEf008I/AAAAAAAAChQ/Vi9ubfLgjX8/s1600/el-nan-casteller-stickers.jpg)


La qüestió és si des del grup sabeu a qui contactar per a fer un toc d'alerta sobre el desgavell de logos.


Home, més que res que això dels arcs de triomf és un concepte romà i per tant lligaria més amb Itàlia. De fet, n'hi ha diversos escampats pel món com a París o Arc de Berà.


En canvi, de Sagrada Família només n'hi ha una i crec que podria servir per cridar l'atenció de gent de fora que ni sap què és això del català.


Ni idea de com avisar, per això he escrit per aquí.


Bé, l'Estat italià només ocupa una part de l'antic territori romà, a l'igual que els altres Estats on som els catalans: França, Espanya i Andorra.


Crec que tenim el mateix dret a utilitzar "conceptes romans"....


Dit això, l'arc de París no conmemora una victòria de l'imperi romà, sinó de l'imperi napoleònic (segle XIX).


I el de Barcelona (també del segle XIX) crec que sí que té una cosa que el fa únic: és de caràcter civil en comptes de militar.
Potser l'hauriem de donar a conèixer més, ja que a la Sagrada Familia no li cal publicitat.


Per una altra banda, l'altre dia vaig estar a punt de proposar un monument que ens representés més a tots, com les Columnes de Puig i Cadafalch que simbolitzen les quatre barres de la senyera.


<http://i.imgur.com/UFmjnx3.jpg>


Diries llavors que lligarien més amb Grècia?


M'agrada molt la idea de les columnes! Per cert, a l'estat italià (a l'Alguer) també hi ha catalanoparlants!


I amb el Palau Nacional darrere queda força espectacular.


<http://i.imgur.com/Rhpt0Sg.jpg>


Jo crec que és una imatge monumental que els turistes deuen recordar bastant tot i que nosaltres potser no li'n donem gaire importància.


<http://i.imgur.com/gYt6l5R.jpg>


PD: Per això he dit "els altres Estats on som" :)


No, diria que lliguen massa amb la bandera, que no crec que sigui la intenció de Duolingo, i que la Sagrada Família segueix sent més identificable.


"Doncs jo diria que la SF lliga massa amb Barcelona en comptes d'amb la llengua, que no crec que sigui la intenció de Duolingo."


D'acord, és cert que això passa amb tots els altres logos i no és cap problema però els catalans som experts en discutir entre nosaltres XD


Ignoro perque als catalans els diuent "polacos" pro jo no ho trobo ofensiu

